تورکیه باش ناظیر بینالی ییل‌دیریم، ایستانبول‌دا خاریجی مئدیا نماینده‌لری ایله گؤروشدو.
ییل‌دیریم، وحدالدین کؤشکو'ندکی گؤروشمه‌ده خاریجی مئدیا نماینده‌لرینین گون‌دمه باغلی سواللارینی جوابلادی.
آمریکا، اینگیلتره، آلمانیا، فرانسا، چین، ژاپون، قطر کیمی اؤلکه‌لردن 21 ژورنالیستین قاتیلدیغی قهوه آلتی‌لی ییغینجاق‌دا باش ناظیر معاوینی محمت شیمشک ده حاضیر اولدو.
باش ناظیر ییل‌دیریم، 2 ساعت 15 دقیقه داوام ائد‌ن توپلانتی‌دا، تورکیه‌نین سوریه نین اتنیک اولاراق بؤلونمه‌سینه اصلا ایجازه وئرمیه جگینی، ایران، کؤرفز اؤلکه‌لری آمریکا و روسیا ایله سوریه بحرانینا حل اوچون اورتاق ایش ائدیله بیله جگینی سؤیله‌دی.
ییل‌دیریم تورکیه‌نین سوریه سیاستینی ده قیمتله‌ن‌دیره‌رک،
"سوریه نین اتنیک اولاراق بؤلونمه‌سینه ایجازه وئرمیه جگیک. اؤنوموزده‌کی 6 آیدا سوریه ده داها آکتیو رول اوینایاجاغیق" ایفاده‌لرینی ایستیفاده ائتدی.
بینالی ییل‌دیریم، اسدین کئچید مدتین‌ده قالا بیله جگینی آنجاق، بونون گله‌جک‌ده سورمه‌سینین مومکون اولمادیغینی دا ایفاده ائتدی.
فتح الله‌چی ترور تشکیلاتی پارالل دولت قورولماسی (فتو / پ.د.ی) ایله موباریزه سواللارینا دا جواب وئره‌ن باش ناظیر،
"آمریکا‌دا گولنین قایتارماسییلا باغلی پروسه‌سین سرعتلندیریلمسینی ایستدیک" دئدی.
